Zãbụ́rị̃.
93.
Úpí la ũpĩ na nĩ; sụ̃ dị̃zã ũpĩ drị̂ ĩꞌdi ụrụꞌbá gá cí; Úpí sụ̃ ũkpõ ĩꞌdi ụ́pị́cẹ́ gá cécé sẹ́rị̃ sụ̃jó rĩ áni; ụ̃nọ́kụ̂ tu pá ũkpó ru ĩꞌdidrị́; ãzíla icó ru ayalé ku. 
Úmvúke mídrị́ ũpĩ najó rĩ iꞌdó ándrá ídu, mí ábị́ adrulé jãꞌdâ. 
Úpí, mĩrĩ inga kí ru ụ́ꞌdụ́kọ́ ꞌbo, mĩrĩ inga kí ụ́ꞌdụ́kọ́ ĩꞌbadrị́ nujó rĩ rá, inga kí ụ́ꞌdụ́kọ́ ĩꞌbadrị́ nujó rĩ rá. 
Úpí ĩꞌdi úpí ru ꞌbá pírí kí drị̃lẹ́ gá, ndẽ ũkpõ sĩ nuŋá mĩrĩ drị̂ rá, ĩꞌdi ũkpó ru ndẽ mĩrĩ rá. 
Úpí, ãzị́táŋá mídrị̂ kí ícó kí ujalé ku; jó mídrị̂ ĩꞌdi ãlá ru, ãsị̃ŋá kóru jãꞌdâ. 
