Zãbụ́rị̃.
129.
Ịsịrayị́lị̃ ꞌbã jọ, “Mẹ́rọ́ꞌbá iꞌdó kí áma ĩcõcõŋãlé angájó kãrị̃lẹ̃ sĩ, 
ĩcõcõŋã kí ma ũnzí ũnzí, wó ndẽ kí drĩ ma ku. 
Co kí áma ũngúkú, áma ũngúkú ũsĩ dó sĩ ru cécé ámvụ́ sõlé ãcó tị́ drị̂ sĩ rĩ ꞌbã ru ũsĩjó rĩ áni.” 
Wó Úpí ĩꞌdi múké, ãtrũ ma ꞌbá ũnzí rĩ kí drị́gá rá. 
Lẽ ꞌbá pírí Zị̃yọ́nị̃ ngụ̃lépi ũnzí rĩ kí ꞌba ịsụ́ kí drị̃nzá ãzíla ꞌba uja kí tị sĩ apájó. 
Lẽ ꞌba adru kí cécé ásé angálépi jó drị̃ gá rĩ áni, ásê la ꞌi rá ꞌdĩ sĩ zo drĩ ku rú. 
ꞌBá ámvụ́ sõlépi rĩ drĩ kí unze, icó kí galé ĩꞌdidrị́ gá ku. 
ꞌBá ãzí alịlépi ĩꞌdi andre gâsĩ rĩ icó kí jọlé la, “Úpí ꞌbã fẽ míní drị̃lẹ́ba, ãzíla ãwi míní sụ̃sụ́ rụ́ Úpí drị̂ sĩ.” 
