Zãbụ́rị̃.
54.
Ãdróŋá, ípa ma ũkpõ mídrị̂ sĩ; ímba áma tã ũkpõ mídrị́ ãmbógó rĩ sĩ. 
Ãdróŋá, mí are zịtáŋá mádrị̂ ꞌi; mí are ị́jọ́ ãfũlépi áma tị gá rĩ. 
Ãmị́yọ́ŋá kí ãꞌdị́ ꞌdị má be; ꞌbá asị́ ũnzí rĩ kí áma ndrụ̃ ꞌdịlé; ꞌdi kí ꞌbá ásị́ ꞌbãlépi Ãdróŋâ drị̃ gá ku rĩ kî. 
Índre, Ãdróŋá ĩꞌdi ꞌbá áma ãzãkolépi rĩ ꞌi. Úpí la áma tãmba nĩ. 
Lẽ ị́jọ́ ũnzí mẹ́rọ́ꞌbá mádrị̂ ꞌbã kí itúlé áma drị̃ gá rĩ ꞌbã uja ru kí drị̃ gá; Ãdróŋá, mí ị̃lị̃kị̃ kí cécé míní azịlé rĩ áni. 
Ma ídétáŋá fẽlé cénĩ rĩ idé mínî, ma ími rụ́ ịcụ́ Úpí, ãꞌdusĩku mi múké. 
Ípa ma ũcõgõ mádrị̂ kí agá pírí rá, ãzíla ándre mẹ́rọ́ꞌbá mádrị̂ kí ndẽ agá rá. 
